Incident na Kutiji Šibica 2006. - Wikipedija

# Incident na Kutiji Šibica 2006.

### Izvor: Wikipedija

10. prosinca 2006. igralo se 2. kolo poznatog malonogometnog turnira u zagrebačkoj ledenoj dvorani Doma Sportova. Uz mnoštvo ostalih utakmica igrao se i veliki derbi između dvije momčadi prožete slavnim bivšim i sadašnjim igračima sa velikog nogometa. Na jednoj je strani bila Plava Škvadra u kojoj su igrali hakleri zagrebačkog Dinama kao što su Hrvoje Čale, Vedran Ćorluka, Silvio Marić, Luka Modrić, Filip Lončarić, Marijan Buljat i drugi, dok je s druge strane bila momčad Pollini - inženjerski biro za željeznice sastavljena od bivših, sadašnjih i budućih igrača splitskog Hajduka: Mirka Hrgovića, Marija Carevića, Deana Računice, Ante Rukavine, Tončija Gabrića itd. U momčadi iz Zagreba bio je i sam gradonačelnik Milan Bandić.

### [uredi] Utakmica

Plavi su poveli već u 5. minuti preko majstora malog nogometa Silvija Marića. Mirko Hrgović je izjednačio u 20. minuti, a na 2:1 povisio splitski majstor Duje Bajrušović nakon uigrane akcije Pollinija. Mara vraća Plavu Škvadru u igru svojim drugim pogotkom. U drugom poluvremenu publika je jedva dočekala ulazak Marija Carevića u igru. Već pri prvom dodiru s loptom, Splićanin je uvidio koliko je omražen, a svaki je njegov pokret bio popraćen skandiranjem "Nosonjo", ali i bacanjem upaljača, kasnije i svega što se našlo pri ruci. Na derbi utakmici koji mjesec prije ovog susreta Car se iskazao samo po navlačenju i svađanju sa dinamovim igračima, te kasnije dobio i crveni karton. Pri rezultatu 2:2 klupa Plave škvadre usudila se u igru uvesti Milana Bandića, ali su nastali veliki problemi kada je gradonačelnik trebao napustiti igru. Čekalo se 5 minuta da se razigrani gradonačelnik makne iz ove (pre)ozbiljne utakmice. U nastavku je Luka Modrić doveo svoju momčad do vodstva, no Goreta je uspio izjednačiti i dotad sjajnu utakmicu odvesti do izvođenja sedmeraca.

Mamić i Modrić pogodili su za Plavu škvadru, kao i Vušković za Pollini. Ćorluka je promašio i do sedmerca je došao Mario Carević.

### [uredi] Incident

Navijači su ga potom doslovno zasuli kojekakvim predmetima na što je burno reagirala klupa gostujuće momčadi. Šoše i Jurić krenuli su prema zapisničkom stolu zahtijevajući da se publika umiri. No ništa se bitno nije promijenilo, Šoše je tek dodatno zakuhao stvar verbalno se sukobivši s Modrićem i Ćorlukom. Dok se ekipa naguravala po terenu, a Carević pokušavao izvesti odlučujući udarac, do njega se pokraj pospanih zaštitara uspio probiti pobješnjeli navijač. Hrgović svom snagom lijevicom pogađa umišljenog heroja, koji je kasnije s težim ozljedama završio u bolnici. "Zaštitari" su tek tada došli do njega, dok su se i jedna i druga momčad počele naguravati kraj terena.

U međuvremenu, na tribinama su se zapalile baklje, koje su kasnije bačene na teren. Do terena se se probila još dvojica-trojica, jedan do gola, ali je incident od prije probudio zaštitare. Splićani su uvidjeli da je vrag odnio šalu i prevođeni Carevićem, povukli se do svlačionice, praćeni gromoglasnim zvižducima s tribina. Navodno je i u tunelu na izlasku iz dvorane bilo i verbalnih i manjih fizičkih sukoba zaštitara i igrača Pollinija. Zagrebačka je momčad, s rezultatom 6:5 u njihovu korist, ostala na terenu čekajući goste. Momčad Pollinija zajednički je izašla iz svlačionice uzdignutih glava da više završe ovu tužnu utakmicu. Carević je namjestio loptu i svom snagom pogodio stativu iako je dogovor navodno bio da samo doda loptu vrataru Lončariću.

### [uredi] Izjave

- "Očekivali smo ovakvu atmosferu, ipak je ovo Zagreb. Da smo u Splitu ne bi nam zabili niti gola, mi bi sigurno prošli, a atmosfera bi bila još žešća. Nikoga nismo provocirali. Odigrali smo normalnu, fair play utakmicu." - Ante Rukavina, Pollini

- "Ne mogu vjerovati da me ovako dočekuju, praktički u mom gradu. Mirku Hrgoviću je otac poginuo u ratu i ovako se ponašati zaista nije u redu. Modrić je taj koji je sve zakuhao, sa svoje klupe krenuo je prema našoj, a da ne govorimo o tome da su specijalci udarili Carevića dok je izlazio s terena." - Siniša Šoše, trener Pollinija

- "Zadnje što sam htio je da igramo s Dinamom, ali je ždrijeb tako odlučio. Sve je bilo dobro do samog završetka. Mislim da se svi trebamo okrenuti sportu, jedino tako možemo naprijed, ne treba gledati tko je Hercegovac, tko je s juga, a tko iz Zagreba. U trenutku kad sam išao do zapisničkog stola želio sam sugerirati voditelju da preko razglasa kaže publici da se smiri. Na kraju smo morali napustiti teren. Nas nekoliko mirnih glava kazali smo ajmo izaći van, ipak smo mi sportaši!" - Predrag Jurića, pomoćni trener Pollinija

- "Nije u redu da se jedan profesionalac tako ponaša, cijelo je vrijeme dobacivao publici i provocirao. On nema što komunicirati s publikom. Žao mi je što se jedna odlična utakmica ovako završila, ali mislim da to neće narušiti daljnji tijek natjecanja." - Silvio Marić, Plava Škvadra

- "Ovo je veliki propust osiguranja. Nedopustivo je da jedan nesavjesni navijač uđe u teren i sve pokvari. Također nije u redu da igrači s klupe upadaju u igru i tuku se." - gradonačelnik Bandića

### [uredi] Snimke incidenta

[1] [2]

Dobavljeno iz "http://hr.wikipedia.org../../../i/n/c/Incident_na_Kutiji_%C5%A0ibica_2006._db77.html"

##### Views

- Članak
- Razgovor
- Trenutna inačica

##### Traži